Document ID: /roh_data/filtered/fineweb-2-filterrobots_roh.jsonl.gz/24679

Entant è tut la resistenza restada senza success.
Tenor Jon Fadri Huder, president communal da Samedan, vulan e ston els dentant prender serius questas reacziuns. Anc na san els betg co reagir di Huder. Il scumond è publitgà e duai valair. I giaja per proteger questa zona - tranter auter per proteger la senda ecologica che sa chatta en la spunda sut las sis vias serradas per bikes. Igl ha adina puspè dà conflicts e reclamaziuns. Il scumond è la reacziun.
Suprastanza n'è betg entrada sin propostas per schliar problem
Tenor Reto Franziskus da la cumissiun d'events e turissem a Samedan hajan els fatg pliras propostas a la suprastanza communala co schliar autramain il problem. In scumond saja la faussa via, di Franziskus. La glieud na vegnia betg a sa tegnair vidlonder. Quai vegnia a procurar per dapli conflicts.
El speria che las bleras reacziuns online fetschian squitsch sin la suprastanza communala.
Tenor in post sin facebook duai dentant avair lieu ina maisa radunda en il decurs da las proximas emnas.
RR actualitad 07:00